open-index/open-wikipedia-markdown huggingface dataset:
Norchestra (band)

**Norchestra** er en norsk trio fra Haugesund som ble startet i 1999. Trioens musikk er en blanding av klassisk musikk og jazz basert på norske og europeiske tradisjoner, inspirert av utøvere og komponister som Jan Garbarek, Edvard Grieg, Igor Stravinskij og Claude Debussy. Musikken komponeres av Lundberg, og strekker seg fra moderne klassiske symfoniske dikt for piano, kontrabass og trommer til jazz med barokk-tilnærming. Norchestra var husorkester på Den Norske Filmfestivalen i 2008 hvor de fremførte et bestillingsverk før verdenspremieren av filmen "Den Norske Revejakta". Musikerne er alle fra Haugesund hvor de aktivt har spilt sammen siden år 2000 da trioen holdt sin offisielle debutkonsert i konsertsalen i Festiviteten Haugesund Konserthus. 
Norchestra har etablert en trofast tilhengerskare i kraft av den egenartede måten trioen kombinerer elementer fra jazz og klassisk musikk på.

## Historie
### De første årene
Alf Wilhelm Lundberg var initiativtaker til trioen, som  fikk platekontrakt i 2007.  Trioens medlemmer traff hverandre mens Lundberg og Lundø var elever på musikklinja ved Skeisvang videregående skole i Haugesund, og hvor Jamne var slagverklærer. På Lundbergs eksamenskonsert framførte han verket som skulle bli opptakten til Norchestra:
"Moon and Sun, Clouds and Wind". Trioen gikk gjennom to navneendringer, først Alf Wilhelm Lundberg's Symphonic Trio, så Shifting Sands, til navnet ble Norchestra.
Den første tiden framførte trioen musikken sin hovedsakllg i konsertsaler på Vestlandet.

### To Glass-perioden
Fra 2004 til 2005 var Norchestra husband på jazzklubben "To Glass" i Haugesund. I denne perioden fikk trioen testet ut musikken hver uke for et lydhørt publikum, noe som var avgjørende for utviklingen av den samspilte trioen.

### Oslo
Etter å ha spilt hovedsakelig for et vestlandsk publikum sørget Miloud Guiderk for å presentere Norchestra for Oslo-publikummet på Cosmopolite den 20. april 2007. De etterfølgende dagene benyttet Norchestra tiden til å gå i Rainbow Studio for å spille inn materiale til et album med 
Jan Erik Kongshaug bak spakene. Etter innspillingen var ferdig mikset i september samme år fikk trioen kontrakt med Karl Seglems selskap NorCD, og i februar 2008 kom debutalbumet 
Norchestra ut. Albumet høstet lovord fra en samstemmig musikkpresse og trioen la ut på lanseringsturné. I oktober samme år kom den tyske agenten Birgit Nixdorf til Haugesund i ens ærend for å høre Norchestra spille på Kulturnatt. Dette resulterte i at Nixdorf skrev kontrakt med Norchestra.

## Medlemmer
* Alf Wilhelm Lundberg – piano, gitar
* Kjetil Olai Lundø – bass
* Tore Jamne – trommer, perkusjon

## Diskografi
* «New Galaxy» (2012, Acoustic Landscapes)
* «Norchestra» (2008, NorCD)

## Eksterne lenker
* 
* Norchestra på MySpace
Connie Carpenter-Phinney

**Helen Constance «Connie» Carpenter-Phinney** (født 26. februar 1957 i Madison, Wisconsin) er en amerikansk tidligere syklist og skøyteløper. Hun tok fire VM-gull og ett OL-gull i bane- og landeveissykling.

Før hun begynte med sykling konkurrerte hun i hurtigløp på skøyter. Hun deltok i Vinter-OL i 1972 hvor hun ble nummer syv på 1500 m. På grunn av en skade gikk hun over til sykling.

Hun er gift med Davis Phinney, og de har to barn sammen: Taylor og Kelsey.

## Meritter - sykling
* 1976:  Amerikansk mester på landevei
* 1977:  Amerikansk mester på landevei
* 1977:  i VM på landevei
* 1979:  Amerikansk mester på landevei
* 1981:  i VM på landevei
* 1982:  i VM i banesykling (forfølgelse)
* 1983:  i VM i banesykling (forfølgelse)
* 1984:  OL på landevei

## Personlige rekorder i skøyteløp

## Referanser


## Eksterne lenker
* 
*  Connie Carpenter-Phinney på www.ISU.html.infostradasports.com sine nettsider.
Vuk

***Vuk*** er en barnebok av den ungarske forfatteren István Fekete. Det ble først utgitt i 1965 og forteller historien om rødreven Vuk som ble oppdratt av sin onkel etter hans foreldre og familie ble drept av jegere.

Boken dannet grunnlaget for den ungarske familiefilmen *[[Vuk (film)|Vuk]]* fra 1981.
Vuk (film)

***Vuk*** er en ungarsk animasjonsfilm produsert av Pannonia Filmstudio og utgitt i 1981. Filmen er basert på boken *[[Vuk]]* av István Fekete.

## Handling
Filmen forteller historien om en en liten rev, Vic (Vuk i den originale ungarske versjonen) som våger seg bort fra familiens hule. Men når han kommer tilbake, forteller hans onkel Karak at hele familien hans har blitt skutt og drept av en menneskelig jeger (kalt "Smoothskinner" i tegneserien) og Karak tilbyr Vic å bli hos ham, og Karak fortsetter å oppdra ham. Når Vic blir eldre, utvikler han mye list og kløkt.

Etter hvert, som en voksen rev, tørr Vuk til og med å infiltrere jegerens hus - hvor han finner en hunn-rev, kalt Foxy, holdt fanget i et lite bur. I løpet av en stormfull natt lurer Vic både vakthunder og andre dyr, så vel som jegeren selv, og hjelper til slutt hunn-reven med å rømme og knuse buret hun sitter i. Foxy slår seg deretter sammen med Vic og Karak i skogen, men når høsten kommer blir Vics onkel skutt og drept av den samme jegeren. Vic sverger hevn mot jegeren.

## Referanser


## Eksterne lenker
*
Aksel V. Johannesen

**Aksel Vilhelmsson Johannesen** (født 1972) er en færøysk politiker. Han er leder for det sosialdemokratiske partiet Javnaðarflokkurin og Færøyenes lagmann, eller regjeringssjef, fra 2022. Han var også lagmann fra 2015 til 2019.

## Liv og virke
Han vokste opp i Klaksvík som sønn av Johild og Vilhelm Johannesen. Han har fire søsken. Den politiske interessen er sterk i familien; faren Vilhelm Johannesen var lagtingsmann for Javnaðarflokkurin, søsteren Signhild V. Johannesen har vært kommunepolitiker i Klaksvík, og nevøen Beinir Johannesen er lagtingsmann og formann i Fólkaflokkurin.

Han arbeidet til sjøs og på fiskemottak før han tok høyere utdannelse. Han har juridisk embedseksamen fra Københavns Universitet og har praktisert som advokat i Tórshavn.

Han er gift med Katrin D. Apol, har tre barn, og bor i Hoyvík ved Tórshavn.

Han har vært styreformann i Klaksvíkar Ítróttarfelag, som han har spilt fotball for. Han har også vært aktiv i friidrett og volleyball.

### Politisk arbeid
Han var varamedlem av Lagtinget 2008–2011, og møtte periodevis især for Andrias Petersen.

I 2009 overtok Johannesen som helseminister etter Hans Pauli Strøm, som hadde blitt holdt ansvarlig for overforbruk i ministeriet i en periode med budsjettunderskudd. I februar 2011 varslet Jóannes Eidesgaard sin avgang som finansminister og partiformann, og Johannesen ble valgt til å etterfølge ham. Han vant voteringen om formannsvervet over Heðin Mortensen med stemmetallene 102–41. I april ble han også visestatsminister. Etter lagtingsvalget i november gikk regjeringen av, og Johannesen gikk tilbake til Lagtinget som Javnaðarflokkurins gruppeformann og medlem av finanskomiteen og næringskomiteen.

Ved lagtingsvalget i 2015 fikk Javnaðarflokkurin sin høyeste oppslutning på 25 år, og ble Færøyenes største parti, med 25,1 % av stemmene. Aksel V. Johannesen fikk 2&nbsp;405 personstemmer, som var ny rekord for en kandidat i et lagtingsvalg. Aksel V. Johannesen dannet en koalisjonsregjering av Javnaðarflokkurin, Tjóðveldi og Framsókn.

## Referanser


## Eksterne lenker
* 
* 
*
Fyringsolje

**Fyringsolje** er flytende petroleum som brukes i ovner eller fyrkjeler. Det er et av de tyngste og billigste produktene som leveres fra oljeraffineri.

Fra og med 1. januar 2020 blir det forbudt å bruke mineralolje til oppvarming av bygninger i Norge.

En type fyringsolje som anvendes mye i varmekraftverk i Russland, kalles *mazut*.

## Referanser


## Eksterne lenker
*
Alf Wilhelm Lundberg

**Alf Wilhelm Lundberg** (født 8. mai 1979 i Haugesund) er en norsk gitarist, pianist og komponist med utdannelse fra Jazzlinja i Trondheim hvor han tok fordypning i arrangering og komposisjon. 

I 2003 vant Lundberg 1. pris som gitarist under Umbria Jazz Clinics i Italia i konkurranse med over 280 unge og lovende jazzmusikere fra hele verden.

Lundberg har i ettertid også studert gitar med Adam Rogers i New York og Nelson Veras i Paris.

Lundberg har turnert store deler av England, Polen, Sverige, Finland, Italia og Frankrike med bandene "All Strings Trio", "Faces" og Kofi/Makowski Quartet, og spilt på noen av de største jazzfestivalene i Europa som Kongsberg Jazzfestival, London Jazzfestival og Umbria Jazz. Han har ellers vunnet Statoils Sildajazzpris og Haugesund Kommunes Kulturstipend i 2004. Har blitt beskrevet som en av de beste gitaristene i Norge og blitt sammenlignet med jazz- og klassiske giganter som Egberto Gismonti, Keith Jarrett og Andres Segovia av anmeldere i Norge. Han spiller i duoen Duo Magico sammen med Per Olav Kobberstad. 

## Diskografi
;Album
**[[Hidden Dimension]]* (2013), med Sándor Szabó & Balázs Major
**[[Christmas Improvisations]]* (2013)
;Singler/EP-er
**[[Surrounded by the Fortress]]* (2015)
### [[Norchestra (band)|Norchestra]]
**[[Norchestra (album)|Norchestra]]* (2008)
**[[Live in Tysvær 2001 &ndash; 10-year Anniversary EP]]* (2011)
**[[New Galaxy (album)|New Galaxy]]* (2012)
**[[Suite for the Seagulls]]* (2017), med Gnu Quartet
### [[Duo Magico]]
**[[Colonial Colors]]* (2016)
;Deltar på
* Aroma: *[[Aroma (album)|Aroma]]* (1999)
* Jan Toft: *Undervurder* (2010)
* Jan Toft: *[[Alle e aleina]]* (2010)
* Tore Jamne: *[[Homage to Papa Jo Jones]]* (2011)
* Sapere Aude Guitar Duo: *[[Notre Ennuis]]* (2017)

## Eksterne lenker
* 
* Alf Wilhelm Lundberg på MySpace
* Norchestra på MySpace
* Norchestras offisielle hjemmeside 
* Kofi/Makowski på MySpace
Kjetil Olai Lundø

**Kjetil Olai Lundø** (født 1979) er en norsk bassist og gambist.  

Lundø studerte klassisk kontrabass på Griegakademiet i Bergen fra 1998-2002 og har siden livnært seg som frilansmusiker og pedagog. 

Lundø spiller kontrabass, el.bass og viola da gamba, og har etter utdanningen hatt jazz og improvisert musikk som hovedfelt. I tillegg til dette har han jobbet innenfor folkemusikk, old time, klassisk og rock. 

Lundø er medlem i Norchestra og Bergen Mandolinband.

Lundø har spilt på de største jazzfestivalene i landet, turnert med Rikskonsertene siden 2005 og turnert i Europa med Stanley Brinks.

## Diskografi

* 2025 Bergen Mandolinband - «Når fiskane vaker»

* 2024 Ivar Orvedal «Migratory Butterflies” single
* 2023 Ivar Orvedal - "Anti- Atlantis" single
* 2022 Oddakonsertene - "Den lange vegen"
* 2022 Ivar Orvedal - «Mantra Contra Mantra»
* 2022 Norchestra  - «Suite for the Seagulls»
* 2021 Christina Bjordal - «Forgive» 
* 2021 Bergen Mandolinband - «Svømmesangen» single
* 2021 Bergen Mandolinband - «Bedre over jul» single
* 2021 Tolai Trio &ndash;  «Tolai Trio»
* 2020 Bergen Mandolinband &ndash;  «Koss havna me her?»
* 2020 Christina Bjordal &ndash;  «Keep on singing»
* 2019 Christina Bjordal &ndash;  «Free like a bird»
* 2019 Slumberbeat &ndash;  «Capricorn»
* 2018 Badekarane &ndash;  «Vannders' vann-vittige reise»
* 2018 Egil Olsen &ndash;  «live»
* 2017 Vamp &ndash;  «La la la»
* 2017 Åsmund Nesse &ndash;  «Viser fra Vesterland»
* 2016 Bergen Mandolinband &ndash;  «Siste Skrik»
* 2016 Stanley Brinks &ndash;  «Turtle Dove»
* 2012 Bergen Mandolinband &ndash;  «Flotmyr Gumbo»
* 2012 Norchestra &ndash;  «New Galaxy»
* 2011 Silje Winje &ndash;  «Kykkelykkelig»
* 2011 Tore Jamne &ndash;  «Homage to Papa Jo Jones»
* 2011 Stanley Brinks And The Kaniks &ndash;  «Jamaica Inn»
* 2011 Tom Roger Aadland &ndash;  «Det du aldri sa»
* 2011 Norchestra &ndash;  «Live in Tysvær 2001 - 10-Year Anniversary»
* 2010 Bergen Mandolinband &ndash;  «Til skogen»
* 2008 Norchestra &ndash;  «Norchestra»
* 2008 Bergen Mandolinband &ndash; «Lang veg til Tysvær»
* 2007 Pedestrians of Blue &ndash; «Crossing over»
* 2003 Christina Bjordal Band &ndash;  «Where dreams begin»

## Eksterne lenker
* Norchestra på MySpace
* Norchestras offisielle hjemmeside 
* Bergen Mandolinband på MySpace
* Bergen Mandolinbands offisielle hjemmeside
Klosterskogen Travbane

**Klosterskogen Travbane** (totalisatorbane) ligger på Klosterskogen i Skien kommune. Kjøringen ivaretas av Telemark Toto AS som har konsesjon fra Norsk Rikstoto til å arrangere totalisatorkjøringene. Travbanen ble etablert i 1920. Travbanen har fast løpsdag på torsdager, men har de siste årene hatt noe færre løpsdager slik at så ikke helt lenger er tilfellet. Banen praktiserer «siste indre» på oppløpet. 

Det avholdes «påsketrav» både langfredag og påskeaften (som V75) hvert år. Påsketravet samler ca. 10.000 tilskuere hvert år. Her kjøres Thai Tanics Æresløp, E.C. Kohren Lunds minneløp, Sigvart Larsens minneløp, Telemarksløpet, Klosterskogen Allround, Moe Odins Æresløp og Klosterskogen Grand Prix.

Andre viktige løp som arrangeres på Klosterskogen Travbane er Prince Royals æresløp, Johs. K. Realfsen minneløp og Arne Fosse Refsdals minneløp.

Banen er 800 meter lang og har et oppløp på 220 meter. Doseringen er 15º og banen har en svingradius på 57,5 meter. Banen er 21 meter bred.

Treningsanlegget, "Furuheim", ligger ca. 3,5 km fra travbanen, og man kan komme dit med en kupert hesteløype. Furuheim har ett banestrekke og store luftegårder.
I hesteløypa er det også "innlagte" intervallstrekker.

## Travlag tilknyttet Klosterskogen Travbane
* Bamble Travlag
* Bø Tråvlag
* Drangedal Travselskap
* Fyresdal Tråvlag
* Gjerstad Travlag
* Helgen og Holla Travklubb
* Lunde Travselskap
* Nes og Omegn Travselskap
* Porsgrunn og Omegn Travselskap
* Sannidal Travselskap
* Siljan Travklubb
* Skien Travklubb
* Øst Telemark Travselskap
* Øvre Telemark Tråvlag
Travlagene hører inn under Telemark Travforbund og Det Norske Travselskap.

## Eksterne lenker
*
* www.travsport.no Det Norske Travselskap
Davis Phinney

**Davis Phinney** (født 10. juli 1959 i Boulder, Colorado) er en tidligere amerikansk syklist. Han har to etappeseire fra Tour de France, og bronse i lagtempo under OL i 1984.

Han er gift med Connie Carpenter-Phinney, og de er foreldre til syklisten Taylor og langrennsløperen Kelsey.

## Referanser


## Eksterne lenker
* 
* Davis Phinney Foundation
Den nasjonale revolusjonshær

**Den nasjonale revolusjonshær** (kinesisk: 国民革命军; pinyin: *Guómín Gémìng Jūn*, forkortet navn: 國軍 eller **Den nasjonale hær**) var det politiske parti Kuomintangs (KMT) nasjonale kinesiske hær fra 1925 til 1947, og samtidig Republikken Kinas hær under Kuomintangs ettpartistyre som tok til i 1928. Den ble opprinnelig organisert med støtte fra Sovjetunionen i den hensikt at KMT skulle klare å gjenforene Kina ved å nedkjempe krigsherrene og fravriste dem deres områder. Den nasjonale revolusjonshær bekjempet under Nordekspedisjonen (1926–1927) den kinesiske Beiyanghæren og krigsherrene rundt om. Senere kjempet den mot den japanske hær under annen sino-japanske krig. Den kjempet også mot Folkets frigjøringshær, som var kommunistenes hærstyrke. 

Under den annen sino-japanske krig var det kinesiske kommunistpartis styrker på papiret inkorporert i Den nasjonale revolusjonshær, skjønt under hver sin kommando. Etter krigsslutt brøt kommunisthæren ut og dannet Folkets frigjøringshær. 

Med promulgasjonen av Republikken Kinas konstitusjon i 1947 opphørte formelt ettpartistaten. Da ble Den nasjonale revolusjonshær gitt det nye navn Republikken Kinas militære (中華民國國軍), og storparten av dens styrker dannet  Republikken Kinas hær, som flyktet til Taiwan i 1949.

## Grader og distinksjoner
;Offiserer

;Underoffiserer

;Mannskaper

## Litteratur
* Ah Xiang:  *„Red Terror vs white Terror - Political, Social, Cultural, Historical Analysis Of China“*  1998 RepublicanChina.org
* Flere forfattere: „Post Japanese“* The Shanghai Triad and the KMT*. In:  Veröffentlichungen des Geschichtsprojekts des Takao Club Taiwan 2012 Takao Club
Militærakademiet i Baoding

**Militærakademiet i Baoding** (tradisjonell kinesisk: 保定軍校; forenklet kinesisk: 保定军校; pinyin: *Bǎodìng jūnxiào*; Wade–Giles: *Pao-ting chün-hsiao*) var et militærakademi under Republikken Kinas første år. Det eksisterte riktignok allerede fra 1902 under Qing-keiserdømmet, som krigsskole for Beiyanghæren – det overtok etter den offisersskolen som måtte stenge i Tianjin i 1901 som følge av Bokserprotokollen; virksomheten ble da langsomt gjenopptatt i Baoding. 

Akademiet utdannet en rekke viktige militære ledere, men kom senere i skyggen av Militærakademiet i Whampoa. Under den annen sino-japanske krig ble halvparten av Kinas 300 divisjoner kommandert av offiserer uteksaminert fra Whampoa, og en tredjepart av offiserer fra Baoding.

## Fremstående studenter
Generalisso Chiang Kai-shek, som senere ble Republikken Kinas president, var kadett i 1906 i forberedelsesklassen for utenlandsstudier, før han studerte videre i Japan. 

Blant akademiets mer fremstående uteksaminerte i 1916 var Bai Chongxi, Cai Tingkai, Huang Shaohong, Zhang Zhizhong og Xia Wei.

## Historisk minnesmerke
I 1993 ble det opprettet et minnesmerke og et museum på akademiets gamle oområde i Baoding til minne om de 11.000 kadettene som studerte der.  I 2006 ble det erklært som nasjonalt kulturminne.

## Referanser


## Eksterne lenker
*
Søldarfjørður

**Søldarfjørður** (, dansk: *Solmundefjord*), tidligere **Sólmundarfjørður**, er en bygd på Færøyene. Den er en del av en rekke bygder langs Skálafjørður på Eysturoy, og ligger i Runavíkar kommuna. Søldarfjørður antas å ha blitt grunnlagt i landnåmstiden. 1. januar 2009 hadde Søldarfjørður 345 innbyggere, mot 328 i 1985.

## Referanser


## Eksterne lenker
* 
* Søldarfjørður på *faroeislands.dk*
Fellekile

**Fellekile** er en type kile som brukes under trefelling for å sikre at treet faller i ønsket retning. Før motorsag ble tatt i bruk var også kiler nødvending for å utvide sagsporet og hindre at treet klemte på sagen.

Opprinnelig var fellekilene laget av tre, men er i dag av hardplast eller metall. Kilen drives inn i hovedskåret, på motsatt side av der styreskåret sitter. Alternativt brukes et brytejern.

## Se også
*Trefelling

## Referanser
Vindretning

**Vindretning** er den retningen vinden kommer fra. Vanligvis benevnes den i kardinal retning eller i asimutgrader.

Vindretning er generelt rapportert etter retningen vinden kommer fra. For eksempel blåser en nordlig eller nordlig vind fra nord til sør; unntakene er pålandsvind (blåser mot kysten fra vannet) og fralandsvind (blåser fra kysten til vannet). Vindretning rapporteres vanligvis i kardinal (eller kompass) retning, eller i grader. Følgelig har en vind som blåser fra nord en vindretning referert til som 0° (360°); en vind som blåser fra øst har en vindretning referert til som 90° osv.

En rekke instrumenter kan brukes til å måle vindens retning, som en vindpølse eller en værhane.

## Referanser


## Litteratur
* Kutz, Myer (2015): *Handbook of Measurement in Science and Engineering*. John Wiley & Sons. ISBN 978-1-118-44697-3; s. 737–
*  Lutgens, Frederick K.; Tarbuck, Edward J. (1989): *The Atmosphere: An Introduction to Meteorology*. Prentice Hall. ISBN 978-0-13-050196-7.
Metafysisk maleri

**Metafysisk maleri** (it. *Pittura metafisica*) er en kunstretning som kjennetegnes av forvridde perspektiver, unaturlig bruk av lys, og en underlig billedverden. I stedet for menneskekropper foretrekker en gjerne statuer og utstillingsdukker.

Retningen ble grunnlagt av den italienske maleren Giorgio de Chirico (1888–1978) i 1910. Han var helt alene om å male slike motiv inntil han i 1917 fikk følge av Carlo Carrà og flere andre.

## Formål
Ved å plassere gjenstander i uvirkelige sammenhenger lyktes det kunstnerne å skape en uvirkelig, nesten drømmeaktig stemning. På det vis har retningen mye til felles med surrealismen, men skiller seg likevel fra den kunstretningen gjennom oppbygde komposisjoner og bruk av konkrete, arkitektoniske elementer og bygninger.

## Trivia
Paul Delvaux har laget bilder som må kunne regnes til denne retningen.
Aristokattene

***Aristokattene*** (originaltittel: *The Aristocats*) er en amerikansk animert eventyr-musikal og filmkomedie fra 1970 produsert av Walt Disney Productions. 

Filmen er bygd på en historie av Tom McGowan og Tom Rowe, og er den 20. i rekken av Disneys klassikere.

Filmen ble først dubbet till norsk i 1971, I Norge ble den relansert i 1994 med nye stemmer, den nye dubben er enligt mange en av de verste norske nydubbinger som blitt laget.

## Handling
Katten Duchess og hennes sjarmerende kattunger lever trygt hos den rike Madame Bonfamille i Paris. En dag kidnappes de av den gjerrige og sleipe butleren Edgar, som er ute etter arven som Madame har testamentert til kattene. Han forlater dem ensomme ute på landsbygda. Kattene må deretter forsøke ta seg tilbake til Paris, men veien dit er lang, og underveis blir de kjent med villkatten Thomas O'Malley og hans jazzband.

## Om filmen

### Popularitet og økonomi
*Aristokattene* innbrakte $10,1 millioner i USA i 1970 og 1971. Den ble satt opp på nytt i 1980, hvor den innbrakte $18 millioner, og 1987, hvor den innbrakte $17,5 millioner. Utover dette ble filmen spesielt populær i Frankrike og Storbritannia.

Produksjonskostnadene var på $4 millioner.

### Anmelderne
Den fikk blandet mottakelse av kritikerne, noe som gjenspeiles i at den har fått 66 % på Rotten Tomatoes. Både Roger Ebert og Leonard Maltin gav den 3 av 4 stjerner.

Den ble godt mottatt av de norske anmelderne.

### Priser
Den ble tildelt en Goldene Leinwand i Tyskland (for over 3 millioner solgte billetter).

## Rolleliste (stemmer)
### Original

### Norske versjoner

#### Norsk versjon (1971)
* Regi: Frimann Falck Clausen
* Oversetter: Arild Feldborg

#### Norsk versjon (1994)
* Dialogoversettere: Arild Feldborg (gjenbrukt) og Anders Hatlo (delvis nyoversettelse)
* Sangoversersettere: Arild Feldborg og Børje Andersson
* Sanginstruktør: Håkon Iversen
* Innspillingsteknikere: Tore Barnstad, Arne Hanson og Gisle Tveito
* Produksjonsansvarlig: Håvard Rype og Norsound A/S
* Kreativ supervisor: Kirsten Saabye
* Norsk versjon er produsert av Disney Character Voices International, Inc.

## Referanser


## Eksterne lenker
* 
*
Tom Grøndahl

**Tom Grøndahl** (født 1949) er norsk finansmann. Han er utdannet ved Norges Handelshøyskole (NHH) og har MBA fra INSEAD i Frankrike.

Grøndahl arbeidet i ti år i Citibank NA og ledet bankens virksomhet i Norge fra 1985. Han var viseadministrerende direktør i Bergen Bank i 1987 og var visekonsernsjef og finansdirektør i DnB til 2008. Grøndahl har bl.a. vært styremedlem i Vital Forsikring, DnB NOR Kapitalforvaltning, Bankenes sikringsfond, Eksportfinans og Norsk-Svensk Handelskammer.

## Referanser
Juhan Haravee

**Juhan Haravee** (født 1957) er en estisk utenrikstjenestemann og pressemann.

Han studerte jus og senere journalistikk ved Statsuniversitetet i Tartu. Han arbeidet som journalist og redaktør i den statskontrollerte pressen i sovjettiden.

Fra 1993 til 1998 var han direktør for press- og informasjonsavdelingen ved Republikken Estlands utenriksministerium.

Haravee var Estlands ambassadør til Latvia fra 1998 til 2002 og ambassadør til Norge fra 2004 til 2008.

## Referanser
Norsk-Svensk Handelskammer

**Norsk-Svensk Handelskammer** er et medlemsstyrt handelskammer som ble stiftet i Oslo i 1992, mens søsterorganisasjonen Norsk-svenska handelskammaren ble etablert i Stockholm året etter, i 1993. Göteborg fikk egen avdeling i 2010, og er svært aktiv. Norsk-Svensk Handelskammer arbeider for å utvikle og fordype næringslivssamarbeidet mellom Sverige og Norge. De fleste ledende virksomhetene i begge land er medlemmer, så som SEB, DNB, Nordea, Statkraft, Vy, Telenor og en rekke advokat-, revisjons- og rådgivningsfirmaer. Handelskammeret arrangerer «Talentnettverket», som er et lederprogram for kommende ledere fra begge land mellom 30 og 35 år. Styreleder siden 2014 er Harald Norvik.

## Eksterne lenker
* 
*
Hatlestad (etternavn)

**Hatlestad** er norsk etternavn som også gjenfinnes i stedsnavn. Det er ca. 400 i Norge (2009) med navn Hatlestad.

## Etymologi
Navnet Hatlestad betyr sannsynligvis «Atles stad». Det har også vært hevdet at navnet skriver seg fra «hatl» i betydningen hassel.  Det vil si stedet der det vokser hassel. Det er ikke utenkelig at begge variantene er gyldig, slik at de forskjellige stedene har forskjellig etymologi.

## Tilegning
Før 1900-tallet vanlig å ta navn etter gården man flyttet til. De som idag heter Hatlestad har hatt noen i slekten som bodde på en gård eller sted som het Hatlestad.

## Utbredelse
Det finnes minst seks steder i Norge som heter Hatlestad, og som har gitt opphav til disse etternavnene.

* *[[Fana]], Bergen*
* *[[Bergsdalen]], Hordaland*
* *[[Norddal]], Møre og Romsdal*
* *[[Viksdalen]], Sogn og Fjordane*
* *[[Balestrand]], Sogn og Fjordane*
* *[[Skjold (Rogaland)|Skjold]], Rogaland*

I Bergen kan de fleste spores tilbake til gården på Hatlestad i bydelen Fana i Bergen.

Amerikanere ved navn Hatlestad har en klar overvekt av folk med bakgrunn fra Skjold i Rogaland.

## Kjente personer ved navn Hatlestad

### Brigt Hatlestad 1938 - 2010

Ble kjent på slutten av 70 tallet for å ha eksponert store, fordyrende svakheter ved organiseringen av oljeutbyggeingen.  Dette skapte store overskrifter og avdekket uheldige maktstrukturer innen offshore industrien. 

Er også kjent i ingeniørmiljøer for pionerarbeid innen utvikling av IT systemer basert på Elementmetoden (Finite Element Method) og for å ha hatt en sentral rolle i styrkeberegningen av boeing 747.

### Espen Hatlestad

Reporter i NRK Hordaland.

### Knut Tau Hatlestad 1967 -

Kjent gourmetkokk i Bergen. 
Kjent, bl. a.  for å ha innført det Californiske kjøkken til Bergen og sterk aktør innen restaurantbransjen.
Bernard og Bianca i Australia

***Bernard og Bianca i Australia*** (originaltittel: *The Rescuers Down Under*) er en amerikansk animert eventyr- og fantasyfilm for barn fra 1990 produsert av Walt Disney Pictures. Handlingen foregår i Australias «outback» og er basert på romanene til den britiske forfatteren Margery Sharp.

Filmen handler om de to musene Bernard og Bianca, som drar til Australia for å befri en åtte år gammel gutt som har blitt kidnappet ute i ødemarken. Den er en oppfølger til *[[Bernard og Bianca]]* (1977) og tilhører en periode som kalles for «Disneys renessanse» (1989&ndash;1999) og som begynte med *[[Den lille havfruen (film)|Den lille havfruen]]*. Den er den 29. i rekken av «Disneys klassikere».

## Handling
En gutt ved navn *Rudi* våkner av et nødrop fra skogen. En kenguru forteller ham hva som har skjedd: en stor ørn sitter fast høyt, høyt oppe på ei klippe. Rudi klatrer modig opp, og befrir ørnen fra tauene som binder den fast. Ved et uhell slår ørnen Rudi slik at han faller utenfor klippen, men den flyr etter og redder ham i siste sekund. Rudi og ørnen blir venner og ørnen viser Rudi reiret sitt og eggene sine. Han får også ei fjær av ørnen. Oppdrag uført og Rudi begir seg på vei hjem, men går i en dyrefelle som har blitt satt opp av en krypskytter.

Krypskytteren, som heter MacLeach, finner til sin skuffelse Rudi i fella og ikke noe stort dyr som han kan tjene penger på. MacLeach skal til å slippe løs Rudi da han ser fjæra til ørnen og innser at Rudi kan føre ham til ørnen og reiret. Rudis sekk blir kastet i vannet, og Rudi selv blir kidnappet. Agnet for dyrefella, ei mus, skynder seg å varsle *Verdens musehjelpere* i New York over radiosambandet, om hva som har skjedd.

Bernard og Bianca sitter og spiser i en finere restaurant («restauranten» til musene er egentlig ei lyskrone av krystall i en vanlig restaurant), og Bernard har funnet ut at han skal fri til Bianca. Han mister gifteringen sin på gulvet og blir borte for å lete etter den da Bianca får beskjed om hva som har skjedd med Rudi. Kelneren Francois tilbyr seg å si ifra til Bernard. Så langt kommer aldri Francois, fordi Bernard er travelt opptatt med å finne ut hvordan han skal fri til Bianca, og ikke hva Francois vil fortelle ham. Dette fører til at Bernard blir dratt inn i oppdraget uten å vite hva som skjer. De flyr med fuglen Orville (og med litt hjelp av et vanlig fly) til Australia, der de begynner på oppdraget sitt.

## Om filmen
*Bernard og Bianca i Australia* innbrakte $27,9 millioner i USA. 

Den fikk god til blandet mottakelse av anmelderne, noe som gjenspeiles i at den har fått 69 % på Rotten Tomatoes.

## Stemmeskuespillere

## Referanser


## Eksterne lenker
* 
*
Jurij Bohutskyj

**Jurij Petrovytsj Bohutskyj** (ukrainsk: Юрій Петрович Богуцький; født 24. september 1952 i Mykolajivka i Kherson oblast, død 14. mai 2019 i Kyiv) var en ukrainsk politiker og leder for det ukrainske presidentkontoret. Hans posisjon og oppgaver tilsvarte visepresidentens funksjoner i en rekke andre republikker. Bogutskyj hadde en omfattende politisk karriere og tjenestegjorde i ulike sammenhenger for skiftende presidenter og statsministre.

## Perioder som kulturminister
* 1. november 2006 – 18. desember 2007: Minister for kultur og turisme
* 30. januar 2001 – 3. februar 2005: Minister for kultur og kunst
* 4. august 1999 – 7. desember 1999: Minister for kultur og kunst
* 24. august 1991 – 17. november 1992: Visekulturminister i Ukraina

## Referanser


## Eksterne lenker
* Bibel.no Intervju med Jurij Bogutskyj i *Nytt om Bibelen* (nr. 4/2009)
Vingenfeltet

**Vingenfeltet** ligger inne mot Vingepollen ved Frøysjøen, sør for Hornelen i Bremanger, og er et av de største helleristningsfeltene i Nord-Europa. Feltet inneholder minst 2.000 ulike ristninger, og skriver seg fra 4000-2000 år f.Kr. 

## Oppdagelse
Helleristningene ble oppdaget i 1910 av fjellklatreren Kristian Bing, da han ville kjøpe en gård for å utnytte vannkraften i fossene i området. Det er funnet om lag 1.500 helleristninger i Vingen, mens ca. 500 andre er spredd utover i Hennøy, Vingelva og Fura.

## Organisert besøk
I 2002 ble Vingenfeltet og landskapet rundt fredet av Riksantikvaren, og det ble forbud mot ferdsel uten særskilt tillatelse. Bremanger turistkontor arrangerer organiserte turer fra Florø og Smørhamn til Vingen hver fredag i sommersesongen.  Det er Universitetsmuseet i Bergen som i dag eier det store helleristningsfeltet og Vestland fylkeskommune er forvaltningsstyringsmakt.

## Referanser


## Eksterne lenker
*  NRK Fylkesleksikonet
*
Den nytyske skole

**Den nytyske skole** (tysk: *Neudeutsche Schule*) var et begrep som musikkskribenten Franz Brendel tok i bruk for å tydeliggjøre en diskusjon rundt en musikkstrømning som arbeidet for en musikalsk nyorientering vekk fra det de så som en konservativ absolutt musikk og over mot programmusikk.

Strømningen hadde utspring i en krets komponister og musikk-kritikere rundt Franz Liszt som før Brendel introduserte  begrepet *«Neudeutsche Schule»*, omtalte sin egen innsats som det polemisk mente uttrykket «framtidas musikk». Blant disse var Hector Berlioz, Richard Wagner og Liszt-elevene Joachim Raff, Peter Cornelius, Alexander Ritter og Felix Draeseke. Som komponist-forbilde framholdt de Ludwig van Beethoven, som musikk-kritiker Robert Schumann, Brendels forgjenger som redaktør i *[[Neue Zeitschrift für Musik]]*.

«Nytyskerne» trengte en motstander, og det fant de blant annet i Johannes Brahms, Joseph Joachim og Eduard Hanslick, senere også den forhenværende nytyskeren Hans von Bülow. Disse ble framstilt som konservative tilhengere av absolutt musikk, mens «nytyskerne» mente at framtida lå i programmusikk.
 
Snart raste den såkalte *Musikstreit* i ledende musikktidsskrifter. Temaene dreide seg om det var mulig å framstille utenommusikalske ideer ved hjelp av musikk, og om bruken av nye harmoniske midler og uvanlige formale løsninger. Som «nytyske» hovedsjangre regnet man Wagners musikkdrama, programsymfonier og ensatsige symfoniske dikt, dvs. «tonedikt». De steile frontene i Tyskland gjorde at det nytyske idegrunnlaget ikke klarte å utvikle seg spontant der, men i land lengre øst dannet ideene grunnlaget for nasjonalt orientert musikk, som hos Bedřich Smetana, Jean Sibelius, César Cui og Milij Balakirev. 

Representantene for den nytyske skolen diskuterte også en ny definisjon av kunstnerens rolle i samfunnet: ved siden av komponistgjerningen ble musikk-kritikken framhevet som et viktig arbeidsområde for kunstnerne – musikerne ble gjort til intellektuelle. Dermed var en viktig grunnstein for den musikalske modernitet lagt. 

Selv om begrepet «nytyske skole» har vært mye brukt om musikkhistorien på 1800- og tidlig 1900-tall, er en klar definisjon komplisert. Ikke alle representantene for skolen var utøvende musikere, og ulike personer har til ulike tider lagt ulik betydning i begrepet. Det er likevel enighet om to punkter: Franz Liszt var en av de mest fremtredende talsmennene, og Johannes Brahms sto utenfor. I 2006 skrev musikkviteren Detlef Altenburg: 
:*«Når man snakker om *Neudeutsche Schule*, er det – liksom når man bruker termen [[programmusikk]] – på ingen måte sikkert hva slags fenomen eller hvilke komponister man mener. Ikke engang spørsmålet om en kronologisk definisjon kan eksisterende akademisk litteratur gi et entydig svar på.»* 

## Litteratur
*

## Referanser
Izvorul Muntelui

**Izvorul Muntelui**, òg kalt *Bicazsjøen* er den største kunstige innsjøen i Romania og ble opprettet etter at en demning ble bygget over elva Bistrița. Demningen ligger et par kilometer nord for byen Bicaz. 

Demningen ble bygget mellom 1950 og 1960 og blir brukt til å produsere vannkraft ved Bicaz-Stejaru vasskraftverk. Den har en høyde på 127 meter og er 435 meter lang og 119 meter bred på det bredeste. Innsjøen har en lengde på 40 km og et areal på 33 km². Det største volumet i innsjøen er 1250 millioner m³.

Innsjøen er en populær turistdestinasjon i området, særlig om sommeren da turister kan ta båt fra havnen i Bicaz og en rundtur på innsjøen med utsyn til fjellet Ceahlău på vestsiden. 

I 1960- og 1970-årene var det fast ferjesamband mellom havnen i Bicaz og landsbyer langs bredden. 

Ved Potoci, et par kilometer nord for Bicaz, er det en biologisk forskingsstasjon utstyrt med undervannsbåt. Stasjonen ble besøkt av marinbiologen Jacques-Yves Cousteau i 1984.

## Referanser


## Eksterne lenker
*
Olav Hytta

**Olav Hytta** (født 2. juli 1943) var næringslivsleder. Hytta var konsernsjef i Gjensidige NOR fra 2000 til fusjonen med DnB i 2003 da han overtok som styreleder i DnB NOR og DnB NOR Bank i perioden 2003–2007.

Hytta har utdannelse fra realskole, handelsskole og landbruksskole. Han ble ansatt i Fellesbanken i 1968 og ble senere administrerende direktør i region Oslo/Akershus i Sparebanken NOR, visekonsernsjef i Sparebanken NOR og Gjensidige NOR. Han er tidligere styremedlem i blant annet Vital Forsikring og Bankenes BetalingsSentral.

## Referanser
Fader Jakob

**Fader Jakob** (på fransk: **Frère Jacques**) er en barnesang, som er kjent på mange språk. Sangen er mest sannsynlig fra Frankrike. Den franske musikkolog Sylvie Bouissou hevder at sangen stammer fra 1700-tallskomponisten Jean-Philippe Rameau.

Melodien dukket opp i 1811 på trykk i bladet *La Clé du Caveau à l'usage de tous les Chansonniers français*. Det første kjente opptrykk av melodi og tekst sammen var i *Recueil de Rondes avec jeu et de Petites Chansons* fra 1860. Ingen andre land enn Frankrike kan spore tilbake melodi eller tekst så tidlig som 1811 og 1860. Sangen handler om en katolsk klosterbror som har vanskeligheter med å komme seg opp og til kapellet for morgenens første tidebønn, *[[matutin]]*.


\relative c' { \key d \major
             d4 e4 fis4 d4 | d4 e4 fis4 d4 |fis4 g4 a2 |fis4 g4 a2
             a8. b16 a8 g8 fis4 d4 | a'8. b16 a8 g8 fis4 d4 | d4 a4 d2 | d4 a4 d2 \bar "|."
}
\addlyrics {
       Frè -- re Jac -- ques, | Frè -- re Jac -- ques, | dor -- mez -- vous? | Dor -- mez -- vous?
       Son -- nez les ma -- ti -- nes, | Son -- nez les ma -- ti -- nes, | ding ding dong, | ding ding dong!
}


Sangens norske tekst er slik:

:*Fader Jakob, Fader Jakob
:*sover du, sover du?
:*Hører du ei klokken, hører du ei klokken:
:*Ding – dang – dong – Ding – dang – dong

Den synges gjerne som kanon.

## Referanser
Hjerttinden

**Hjerttinden** (nordsamisk: *Basečohkka*) er et fjell i Troms, der grensene mellom Sørreisa, Bardu og Salangen kommuner møtes. Fjellet har en høyde på 1&nbsp;378,5 meter over havet, og målt etter primærfaktor er fjellet rangert på 25.-plass i Norge. Toppen er det høyeste punkt i både Salangen og Sørreisa.

Toppen er lett å bestige, enklest fra nord via Hjerttindtuva.

## Se også
* Liste over skandinaviske fjell med størst primærfaktor

## Fotnoter



## Referanser




## Eksterne lenker
* Turbeskrivelse med bilder på Kugo.no
Storfelten naturreservat

**Storfelten naturreservat** er et våtmarksområde på Mangenskogen i Aurskog-Høland kommune som ble vernet i 1981 for å sikre et viktig våtmarksområde med vegetasjon, fugleliv og annet dyreliv. Reservatet er utvidet i to omganger, i januar 2013 og i desember 2021, og utgjør 8.283 dekar per 2022.

Storfelten er et større, representativt og urørt myrområde med flatmyrer og nedbørsmyrer. De nedbørspregete partier har delvis eksentrisk form med tuestrenger og langstrakte høljer. Innen området er flere myrtjern. Storfelten har høy verdi som fuglebiotop.

## Referanser
Kragtorpvika naturreservat

**Kragtorpvika naturreservat** er et innsjø- /våtmarksområde i Aurskog-Høland kommune som ble vernet i 1992 for å sikre et viktig våtmarksområde med vegetasjon, fugleliv og annet dyreliv.

Naturreservatet ligger sørøst i Øgderen. Innsjøen ligger i et vakkert kulturlandskap, og særlig øst for sjøen er det store jordbruksarealer. Vannet er forholdsvis næringsrikt og Kragtorpvika har en særdeles velutviklet takrørvegetasjon. Vannvegetasjonen for øvrig er preget av sumpplanter og i mindre grad flytebladplanter. Takrør og sjøsivaks er de dominerende artene blant sumpplantene, mens vasslirekne, vanlig tjønnaks, gul nøkkerose og hvit nøkkerose er typiske representanter for flytebladplantene. Undervannsplanter finnes bare i liten utstrekning med unntak av tusenblad.

Det rike fuglelivet i Hemnessjøen skyldes ikke minst den frodige vegetasjonen i vikene. Sjøen har funksjon som hekke- og oppvekstområde og som rasteplass for vade- og andefugl under trekk. En stor andel av Norges bestand av toppdykkere hekker i innsjøen. Ellers hekker arter som knoppsvane, stokkand, sothøne, hettemåke, makrellterne, vipe, rørsanger og sivspurv i områdene langs innsjøen. Storlom, rødstilk og grønnstilk hekker sannsynligvis også der. Kragtorpvika naturreservat må ses i forbindelse med Kollerudvika naturreservat som ligger nordøst i sjøen.

Området ligger nær vei. Det er restriksjoner på vanlig ferdsel i reservatet i perioden 1. april–15. juli.

## Referanser
Author’s Club First Novel Award

**Author's Club First Novel Award** er en britisk litterær pris som tildeles den mest lovende debutromanen i løpet av året som er skrevet av en britisk forfatter og utgitt i Storbritannia i det foregående kalenderåret.
 
## Prisvinnere
**Listen er ikke komplett**

## Referanser
Guttormur Absalonsen

**Guttormur Absalonsen** (født 26. desember 1798 på Viðareiði, død 17. juni 1857) var en færøysk bonde og politiker. Absalonsen var innvalgt på Lagtinget fra Norðoyar 1852–1855.

Han var sønn av Absalon Joensen fra Viðareiði og Malena Guttormsdatter fra Hvannasund. Han giftet seg med Jóhanna Maria Østerø, som han fikk sønnen Absalon Guttormsen med.

## Kilder
**Løgtingið 150 – Hátíðarrit*, bind 2 (2002), s. 256. (PDF )
Stortinden (Tromsø)

**Stortinden** er et fjell vest for Lavangsdalen i Tromsø kommune i Troms. Høyden er ikke mer enn  meter over havet. Men målt etter primærfaktor, kommer toppen likevel på 20.-plass i Norge.

Fjellet er rasutsatt, og bestigning er krevende.

## Se også
*Liste over skandinaviske fjell med størst primærfaktor

## Fotnoter



## Referanser
Midtfjellmosen naturreservat

**Midtfjellmosen naturreservat** er et våtmarksområde i Aurskog-Høland kommune i Akershus. Området ble vernet i 1992 for å sikre et viktig nedbørsmyrområde med vegetasjon, fugleliv og annet dyreliv.

Naturreservatet ligger mellom Nordre- og Søndre Mangen, i et område med rolig topografi, stort myrinnslag og flere små vann og tjern. Myra er en svakt hvelvet nedbørsmyr med helling mot øst og vest. Sentralt dominerer tuevegetasjon og løsbunn som gir markerte strukturer. På tuene vokser dvergbjørk, mens lavarter og rusttorvmose dominerer i bunnen.

Området er nasjonalt viktig som hekke- og oppvekstområde for fugl, og er av stor betydning for flere sårbare og sjeldne fuglearter. Myrene er møtested for arter som har sørlig og nordlig eller alpin utbredelse. Alle fuglearter som typisk er knyttet til myrer i Sørøst-Norge er observert. Arter som krikkand, kvinand, vipe, grønnstilk, rødstilk, skogsnipe, heilo, strandsnipe, enkeltbekkasin, storspove, heipiplerke, trepiplerke, såerle og sivspurv er registrert som hekkefugl på Midtfjellmosen.

Myrkomplekset ligger i et stort skogområde og kan bare nås på sti og skogsvei.

## Referanser
518 f.Kr.

## Begivenheter
;Omtrentlig år
* Dareios I anekterer Taxila inn i Akamenide-dynastiets Perserrike.
* Dareios I starter byggingen av Persepolis, den nye hovedstaden til Akamenide-dynastiet i Perserriket.
* Byggingen av Apadanaen til Darius og Xerxes, et seremonikompleks, påbegynnes i Persepolis i Perserriket.
517 f.Kr.

## Begivenheter
* Den første kjente referansen til keltere, som *keltoi* (gresk «de skjulte»), er fra grekeren Hekataios dette året.

## Fødsler

## Dødsfall
526 f.Kr.

## Begivenheter

## Fødsler

## Dødsfall
*Amasis II, egyptisk farao under det 26. egyptiske dynasti som regjerte mellom 570 f.Kr. og 526 f.Kr..
599 f.Kr.

## Begivenheter
* Tradisjonelt grunnleggelsesår for kolonien Perinthua med utgangspunkt i Samos

## Fødsler

* Mahavira, jainismens grunnlegger, eller reformator (død 527 f.Kr.)

## Dødsfall
Norgesmesterskapet på ski

**Norgesmesterskapet på ski**, forkortet **NM på ski**, er et årlig arrangement som kårer Norges beste skiløpere i forskjellige disipliner i 
vinteridrettene langrenn, hopp og kombinert. Mesterskapet er også omtalt som norgesmesterskapet i nordiske grener. 
Norgesmesterskapet på ski er i senere tid delt i flere arrangementer tilpasset verdenscup og internasjonale mesterskap. 
NM på ski ble første gang arrangert, da som Hovedlandsrennet, i 1909, året etter at Norges Skiforbund ble stiftet. 
I 1938 ble tittelen endret til norgesmesterskapet da arrangementet gikk i Mo i Rana.

**Langrenn:** 30 km langrenn var med allerede i det første NM i 1909. 17/18 km langrenn kom på programmet i 1933, og 50 km i 1946. 
4x10 km stafett for kretslag ble innført i 1940. Denne øvelsen ble byttet ut med 3x10 km stafett for klubblag i 1954.

**Kvinner** kom med i 1954, da 10 km for kvinner ble NM-øvelse. Senere kom også 5 km i 1963, stafett i 1965 og 20 km i 1977. Siden da har det vært like mange NM-øvelser for kvinner og menn innenfor langrenn hvert år.

Innføringen av **skøyting** i 1980-årene medførte at alle NM-øvelser fra og med 1987 ble arrangert som enten fristil eller klassisk. I 1992 ble også jaktstart innført.
I 2003 ble jaktstarten byttet ut med skiatlon (fellesstart med skibytte.) Sprint kom programmet i 2000, og lagsprint (også kalt sprintstafett eller teamsprint) i 2004.

**Kombinert** (for menn) har også vært NM-øvelse helt siden 1909. Siden 2000 har man testet ut noen nye konkurranseformer i NM, som f.eks. sprint, fellesstart og strafferundeløp. 
NM i kombinert for kvinner ble innført først i 2016.

**Hopp:** *Spesielt hopprenn* ble NM-øvelse i 1933. Siden 1965 har det vært arrangert NM i hhv. normalbakke og stor bakke. Hopp for kvinner ble NM-øvelse i 2003.

## Se også
* Norgesmesterskapet i alpint
* Liste over norgesmestere i langrenn

## Kilder
* 
*
521 f.Kr.

## Begivenheter
* Kambyses II døde som persisk konge.
* Smerdis ble persisk konge og døde samme år.
* Dareios den store ble persisk konge.

## Fødsler

## Dødsfall
* Kambyses II, konge av Persia 528–521 f.Kr.
* Smerdis, beryktet konge av Persia 521–521 f.Kr.
520 f.Kr.

## Begivenheter
;Asia
* Dao etterfølger Jing (Ji Gui) som konge av Det østlige Zhou-dynasti.
* Jing (Ji Gai) etterfølger Dao som konge av Det østlige Zhou-dynasti.
;Europa
* Kleomenes I etterfølger Anaxandridas II som konge av Agiadedynastiet i Sparta.

## Fødsler
;Omtrentlig fødselsår
* Duanmu Ci (d. 456 f.Kr.), student as Confucius, en av Confucius' viktigste disipler.
* Pāṇini, ifølge trandisjon anses å være født rundt dette år, indisk grammatiker fra Gandhara. 

## Dødsfall
* Jing (Ji Gui), konge av Det østlige Zhou-dynasti.
* Dao, konge av Det østlige Zhou-dynasti.
598 f.Kr.

## Begivenheter
* Jojakin etterfølger Jojakim som konge av Judea.
* Den tradisjonelle datoen for etableringen av Camarina på Sicilia av bosettere fra Siracusa.

## Dødsfall
*  Jojakim av Juda

## Referanser
601 f.Kr.

## Begivenheter
* Den tradisjonelle datoen for etableringen av Perinthos av bosettere fra Samos.
* Judea–Babylonia-krigen starter mellom Kongedømmet Judea og Babylonia og varer til 586 f.Kr.
* Shuo, vicomte Zhuang av Zhao etterfølger sin var Xuan av Zhao som vicomte av Zhou-dynastiet.

## Dødsfall
* Dun, vicomte Xuan av Zhao

## Referanser
Old english bulldog

**Old english bulldog** er en nå utdødd hundetype som var svært populær i Storbritannia i tiden før den såkalte *grusomhetsloven* ble innført der i 1835. Loven satte en stopper for den populære, men grusomme blodsporten *[[oksekamp|bull baiting]]*, som pågikk der på den tiden.

## Bull baiting
Bull baiting var en kamp på liv og død mellom en kvegokse og en eller flere hunder. Folk inngikk veddemål om utfallet. Oksen ble gjerne bundet til en påle med kjetting, enten i en innhegning eller i en såkalt *pit*, en naturlig fordypning i bakken - ei grop. Denne tvilsomme forlystelsen er altså opphavet til betegnelsen *[[pitbull]]*, som nå gjerne hefter ved blandingshunder der store terriere (typisk bullterriere) inngår i linjene.

## Opprinnelse
Man antar at old english bulldog oppsto fra gamle kamphunder som ble brukt i krigshandlinger, trolig mastiffer som kan ha blitt innført til De britiske øyer i romertiden. Den skal ha hatt et utrolig pågangsmot og et svært vanskelig lynne. Mot slutten er det kjent at greyhound ble krysset inn i typen, slik at den ble hurtigere og lettere. Old english bulldog døde trolig ut på midten av 1800-tallet, som følge av at populariteten sank kraftig da såkalt bull baiting ble forbudt. Typen regnes imidlertid som progenitor for blant annet engelsk bulldog og bullterriere. De sistnevnte ble populære da bull baiting ble forbudt og ble brukt til hundekamper. Disse hundene var mindre, og det enklere å arrangere ulovlige hundekamper enn kamper mot okser.

## Gjenskapelse
Old english bulldog ble forsøkt gjenskapt på 1970-tallet, da såkalt olde english bulldogge oppsto. Typen ble alet fram med et tilsvarende eksteriør, men med et langt mer behagelig lynne. Hundene skulle benyttes i drifting av kveg og var et ledd i et program ved Ohio State University i USA. Flere andre har også forsøkt å gjenskape old english bulldog, men uten større suksess.

## Se også
* Oksekamp
* Engelsk bulldog
* Olde english bulldogge
* Bullterriere
* Kamphunder

## Referanser
Havrett

**Havrett** er den del av folkeretten som regulerer den internasjonale rettsordenen på havet. 

Havretten behandler for eksempel spørsmål om hvem som har rett til å nyttiggjøre seg av naturressurser som for eksempel fisk og olje i de ulike havområdene utenfor kysten. Avhengig av hvilken sone utenfor kysten det er snakk om, vil rettighetene og pliktene som ligger til kyststaten variere. 

## Historikk
Havretten har røtter tilbake til den sene middelalder, hvor enkeltstater gjorde krav på enerett over oseanene. Senere ble Hugo Grotius' prinsipp om havenes frihet gjeldende. I dag søker man i havretten å skape balanse mellom havenes frihet og kyststatenes interesser. Gjennom århundrer har havretten vært basert på sedvanerett. Først i 1958 ble den første havrettskonvensjonen vedtatt; i dag har flertallet av verdens land underskrevet og ratifisert FNs havrettskonvensjon som trådte i kraft 14. november 1994, etter at Guyana som den sekstiende staten hadde signert.

## Se også
*Sjørett
* Fridtjof Nansens Institutt

## Referanser


## Eksterne lenker
* Mer om havretten, via FN-sambandet